pythainlp/thai-wiki-dataset-v4 huggingface dataset:
สมเสร็จ

สมเสร็จ (, "-pər") เป็นสัตว์เลี้ยงลูกด้วยน้ำนมกินพืชขนาดใหญ่ ในวงศ์ Tapiridae เป็นสัตว์มีหน้าตาประหลาด มีลักษณะของสัตว์หลายชนิดผสมอยู่ในตัวเดียวกัน มีจมูกที่ยื่นยาวออกมาคล้ายงวงของช้าง ลำตัวคล้ายหมูที่มีขายาว หางสั้นคล้ายหมีและมีกีบเท้าคล้ายแรด อาศัยในป่าทึบในแถบอเมริกาใต้, อเมริกากลาง, และ เอเชียตะวันออกเฉียงใต้ มีทั้งหมดสี่ชนิด คือ สมเสร็จอเมริกาใต้, สมเสร็จมลายู, สมเสร็จอเมริกากลาง และสมเสร็จภูเขา ทั้งสี่ชนิดถูกจัดสถานะเป็นใกล้สูญพันธุ์หรือเสี่ยงต่อการสูญพันธุ์ สมเสร็จเป็นญาติใกล้ชิดกับสัตว์กีบคี่อื่น ได้แก่ ม้า และแรด
การจำแนก.
สกุลที่ยังไม่สูญพันธ์ุ
สกุลของสมเสร็จที่สูญพันธุ์ไปแล้วตั้งแต่ยุคก่อนประวัติศาสตร์
ลักษณะ.
ขนาดขึ้นอยู่กับชนิด โดยมากยาวประมาณ 2 เมตร สูง 1 เมตร จรดหัวไหล่ หนัก 150-300 กิโลกรัม ขนสั้นมีสีน้ำตาลถึงเทาเกือบดำ ยกเว้นสมเสร็จมลายู ที่มีสีขาวพาดกลางลำตัว และสมเสร็จภูเขา ที่มีขนยาว สมเสร็จทุกชนิดมีหูรูปไข่ ปลายหูสีขาว มนกลม ก้นห้อย หางอวบ สั้น ขาหน้ามีกีบเท้า 4 กีบ ขาหลังมี 3 กีบ ช่วยให้สามารถเดินบนโคลนหรือพื้นที่อ่อนนุ่มได้ ลูกสมเสร็จมีขนลายทาง หรือลายจุดเพื่อพรางตัว เพศเมียมีเต้านมเต้าคู่เดียว
สมเสร็จมีฟันซึ่งสามารถเขียนเป็นสูตรได้ว่า ทั้งหมด 42-44 ซี่ มีฟันเขี้ยวสั้น ๆ ซึ่งไม่เหมือนสัตว์กีบคู่อย่างอื่น เช่น แรด
พฤติกรรมและความผูกพันกับมนุษย์.
สมเสร็จ ทั้งหมดมีพฤติกรรมและความเป็นอยู่ใกล้เคียงกัน โดยเป็นสัตว์ที่หากินตามลำพังหรือเป็นคู่ในป่าดิบชื้น ที่มีความชุ่มชื้นหรือใกล้แหล่งน้ำ โดยจะใช้จมูกที่ยาวเหมือนงวงในการช่วยดมกลิ่นและดึงกิ่งไม้ในพุ่มไม้กินเป็นอาหาร ซึ่งสมเสร็จสามารถที่จะกินไม้ที่มีพิษบางชนิดได้ด้วย เป็นสัตว์ที่ชอบแช่น้ำหรือโคลน เมื่อยามพบกับศัตรูจะหนีลงไปในน้ำ ซึ่งบางครั้งอาจแช่ลงไปทั้งตัวโผล่มาแค่งวงเพื่อหายใจก็ได้ เป็นสัตว์ที่หากินในเวลากลางคืน ลูกอ่อนที่เกิดมาใหม่จะมีลวดลายตามตัวเหมือนแตงไทย คล้ายลูกหมูป่า
สมเสร็จ เป็นสัตว์ที่มีระบบสายตาที่ไม่ดี แต่มีระบบประสาทรับฟังทางหูและดมกลิ่นดีเยี่ยม ปกติเป็นสัตว์ที่มีอุปนิสัยเรียบร้อย ไม่ก้าวร้าว แต่เคยมีรายงานว่า สมเสร็จอเมริกากลางตัวหนึ่งในสวนสัตว์โจมตีด้วยกรามใส่ผู้ดูแลซึ่งเป็นผู้หญิง เมื่อปี ค.ศ. 1998 จนได้รับบาดเจ็บสาหัสถึงขั้นพิการแขนขาด สมเสร็จเป็นสัตว์ที่อ้างอิงถึงในวัฒนธรรมและความเชื่อของญี่ปุ่น ด้วยการเป็นปีศาจตนหนึ่งที่กินความฝัน หรือฝันร้ายของผู้คนในนอนหลับเมื่อยามค่ำคืน เรียกว่า "บะกุ"  เป็นต้น
คิโดบุไต

คิโดบุไต  เป็นชื่อที่ใช้สำหรับกลุ่มเรือบรรทุกเครื่องบินผสมที่ประกอบด้วยกลุ่มเครื่องบินบนกลุ่มเรือบรรทุกเครื่องบินของกองทัพเรือจักรวรรดิญี่ปุ่น (IJN) ในช่วงแปดเดือนแรกของสงครามแปซิฟิก
ช่วงเวลาของปฏิบัติการที่รู้จักกันดีที่สุด คือการโจมตีเพิร์ลฮาร์เบอร์ในเดือนธันวาคม ค.ศ. 1941 คิโดบุไตเป็นกองเรือบรรทุกเครื่องบินที่ใหญ่ที่สุดในโลก
ผู้บัญชาการทหารของคิโดบุไต.
! data-sort-type="number"| ลำดับ
! class="unsortable"| ภาพ
! ผู้บัญชาการทหาร!! data-sort-type="date"| เข้ารับตำแหน่ง!! data-sort-type="date"| พ้นจากตำแหน่ง!! ระยะเวลา
<tr><td style=" text-align:center; background:">1</td><td style="; background:">
</td><td style="text-align:center; background:">Nagumo, Chūichiพลเรือโท ชูอิจิ นางูโมะ<br>南雲 忠一
</td><td style="text-align:center; background:">10 เมษายน 1941</td><td style="text-align:center; background:">14 กรกฎาคม 1942</td><td style="text-align:center; background:"> #เปลี่ยนทาง 
</td></tr>
<tr><td style=" text-align:center; background:">2</td><td style="; background:">
</td><td style="text-align:center; background:">Kakuta, Kakujiพลเรือโท คาคุจิ คาคุตะ<br>角田 覚治
</td><td style="text-align:center; background:">1 กรกฎาคม 1943</td><td style="text-align:center; background:">2 สิงหาคม 1944 †</td><td style="text-align:center; background:"> #เปลี่ยนทาง 
</td></tr>
<tr><td style=" text-align:center; background:">3</td><td style="; background:">
</td><td style="text-align:center; background:">Teraoka, Kinpeiพลเรือโท คินเป เทระโอกะ<br>寺岡謹平
</td><td style="text-align:center; background:">7 สิงหาคม 1944</td><td style="text-align:center; background:">20 ตุลาคม 1944</td><td style="text-align:center; background:"> #เปลี่ยนทาง 
</td></tr>
<tr><td style=" text-align:center; background:">4</td><td style="; background:">
</td><td style="text-align:center; background:">Ōnishi, Takijirōพลเรือโท ทาคิจิโร โอนิชิ<br>大西 瀧治郎
</td><td style="text-align:center; background:">20 ตุลาคม 1944</td><td style="text-align:center; background:">10 พฤษภาคม 1945</td><td style="text-align:center; background:"> #เปลี่ยนทาง 
</td></tr>
<tr><td style=" text-align:center; background:">5</td><td style="; background:">
</td><td style="text-align:center; background:">Shima, Kiyohideพลเรือโท คิโยฮิเดะ ชิมะ<br>志摩 清英
</td><td style="text-align:center; background:">10 พฤษภาคม 1945</td><td style="text-align:center; background:">15 มิถุนายน 1945</td><td style="text-align:center; background:"> #เปลี่ยนทาง 
</td></tr>
โยชิโกะ อิกูตะ

โยชิโกะ อิกูตะ (; โรมาจิ: "Ikuta Yoshiko", เกิด 26 พฤศจิกายน 1988) เป็นนักแสดง นักพากย์ และนักเขียนมังงะ ชาวญี่ปุ่น สังกัดอัปต์โปร เกิดที่เมืองสึยามะ จังหวัดโอกายามะ ส่วนสูง 156 ซม. เป็นสมาชิกวง StillAlive
เวิลด์ แท็กทีม แชมเปียนชิป (ดับเบิลยูดับเบิลยูอี)

แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของWWE ก่อตั้งขึ้นเมื่อ 3 มิถุนายน ค.ศ. 1971 ถึง 16 สิงหาคม ค.ศ. 2010โดยเข็มขัดแชมป์ถูกสถาปนามาตั้งสมัยใช่ชื่อสมาคม World Wide Wrestling Federation (ต่อมาได้เปลี่ยนชื่อมาเป็น World Wrestling Federation ในปี ค.ศ. 1979)
ในช่วงเดือนมีนาคม ค.ศ. 2001 World Wrestling Federation (WWF) ได้ซื้อสมาคม WCW และได้นำเอาเข็มขัดแชมป์แทกทีม WCW มาใช้ร่วมกัน จนถึงเดือนพฤศจิกายน ค.ศ. 2001 ได้ทำการรวมแชมป์เป็นตำแหน่งเดียวกัน โดยได้รีไทร์แชมป์แทกทีม WCW ไปและแชมป์แทกทีม WWF ถูกใช้งานต่อ
ในปี ค.ศ. 2002 สมาคมได้ทำการเปลี่ยนชื่อเป็น WWE และสถาปนาแชมป์แทกทีมเส้นที่สอง คือ ดับเบิลยูดับเบิลยูอี แท็กทีม แชมเปียนชิป ขึ้นหลังจากมีการแบ่งค่ายใน WWE จนต่อมาแชมป์เส้นนี้ได้ถูกรวมแชมป์กับ แชมป์แทกทีม WWE และได้ใช้ชื่อ Unified WWE Tag Team Championship แต่เข็มขัดทั้งสองเส้นยังถูกใช้งานอยู่จนถึงปี ค.ศ. 2010 แชมป์ World Tag Team Championship ถูกรีไทร์ลง
ประวัติ.
แชมป์ World Tag Team Championship รู้จักกันดีในชื่อเดิมของ World Wide Wrestling Federation (WWWF) World Tag Team Championship ถูกสถาปนาขึ้นในปี ค.ศ. 1971 โดยแชมป์แทกทีมคู่แรก คือ Luke Graham และ Tarzan Tyler ซึ่งได้ในวันที่ 3 มิถุนายน และชื่อเดิมของ World Wrestling Federation (WWF) World Tag Team Championship ในตอนที่เปลี่ยนชื่อสมาคมมาเป็น World Wrestling Federation (WWF) ในปี ค.ศ. 1979
ในปี ค.ศ. 2001 WWF ได้ซื้อสมาคม World Championship Wrestling (WCW) กลุ่ม The Invasion ได้เกิดขึ้นระหว่างที่กลุ่มWCW/ECW Alliance แตกกลุ่ม ในเซอร์ไวเวอร์ ซีรีส์ (2001) ได้จัดแมทช์การปล้ำรวมแชมป์เข้ากับแชมป์โลกแทกทีม WCW ในกรงเหล็ก โดยแชมป์แทกทีม WCW The Dudley Boyz เป็นฝ่ายเอาชนะ แชมป์แทกทีม WWF Hardy Boyz และต่อมาแชมป์แทกทีม WCW ถูกรีไทร์ลง
หลังจากมีการเปลี่ยนชื่อสมาคมมาเป็น WWE ในปี ค.ศ. 2002 แชมป์เส้นนี้ได้ถูกเรียกว่า World Wrestling Entertainment (WWE) Tag Team Championship จากนั้นได้มีการแบ่งค่ายใน WWE โดยแชมป์ World Wrestling Entertainment (WWE) Tag Team Championship ถูกย้ายไปอยู่ที่ค่ายรอว์ ตามมาด้วยค่ายSmackDown! ได้มีการสถาปนาแชมป์ WWE Tag Team Championship โดยผู้จัดการทั่วไป Stephanie McMahon พร้อมกับสถาปนาแชมป์ World Heavyweight Championship ในค่ายรอว์ หลังจากที่แชมป์โลก WWE Championship ถูกย้ายไปปค่ายSmackDown! ต่อมาแชมป์ WWE Tag Team Championship ของค่ายรอว์ถูกเปลี่ยนชื่อมาเป็น World Tag Team Championship หลังจากนั้นชื่แชมป์แทกทีมก็ไม่เคยถูกเปลี่ยนชื่ออีก
ในWrestleMania XXV ทีมThe Colóns (Carlito และPrimo) ได้รวมแชมป์แทกทีมสองเส้นทั้ง World Tag Team Champions และ WWE Tag Team Champions เปลี่ยนชื่อมาเป็น Unified WWE Tag Team Championship
แชมป์ Unified WWE Tag Team Championship สามารถปรากฏตัวได้ในทุกค่ายของ WWE จนถึงวันที่ 16 สิงหาคม ค.ศ. 2010 แชมป์ World Tag Team Championship ถูกรีไทร์ และได้ใช้แชมป์ WWE Tag Team Championship ต่อตามมาด้วยมีการเปลี่ยนดีไซน์เข็มขัดแชมป์ WWE Tag Team Championship เส้นใหมให้แชมป์ The Hart Dynasty (David Hart Smith และTyson Kidd) โดย Bret Hart
จูเจียเจี่ยว

จูเจียเจี่ยว (เซี่ยงไฮ้: "Chukakoq") เป็นเมืองน้ำโบราณในเขตชิงผู่ ในชานเมืองเซี่ยงไฮ้ มีประชากร 95,536 คน ในจูเจียเจี่ยวเต็มไปด้วยสิ่งปลูกสร้างโบราณที่สำคัญ เช่น ที่ทำการไปรษณีย์จากสมัยราชวงศ์ชิง, สะพานฟั่งเชิง, สวนเค่อจื๋อ  และวัดยฺเหวียนจิน 
นอกจากนี้เมืองยังเป็นที่รู้จักจากอาหาร โดยเฉพาะถั่วเหลืองและรากบัว
ด้วยความที่มีทางน้ำจำนวนมาก การเดินทางภายในเมืองเก่าจึงสามารถเดินทางโดยเรือได้ เมืองนี้สามารถเข้าถึงได้โดยสถานีจูเจียเจี่ยวบนสาย 17 ของรถไฟใต้ดินเซี่ยงไฮ้
ตำบลศรีสองรัก

ตำบลศรีสองรัก เป็นตำบลหนึ่งในอำเภอเมืองเลย จังหวัดเลย องค์กรปกครองส่วนท้องถิ่นในพื้นที่คือองค์การบริหารส่วนตำบลศรีสองรัก ซึ่งครอบคลุมพื้นที่ทั้งหมดของตำบล
ประวัติ.
ตำบลศรีสองรัก เดิมเป็นส่วนหนึ่งของตำบลนาอ้อ อำเภอเมืองเลย จังหวัดเลย จัดตั้งมาตั้งแต่วันที่ 3 กรกฎาคม พ.ศ. 2530 ตามประกาศของกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองเลยและอำเภอวังสะพุง จังหวัดเลย
การปกครอง.
ตำบลศรีสองรัก แบ่งออกเป็น 11 หมู่บ้าน ดังนี้
ปองพล ปัญญามิตร

ปองพล ปัญญามิตร (เกิด 17 มีนาคม พ.ศ. 2546) ชื่อเล่น ขุนพล เป็นนักแสดง นักร้อง และนายแบบชาวไทย อดีตนักแสดงสังกัดนาดาวบางกอก เขาเป็นสมาชิกของ บัส บอยแบนด์สัญชาติไทย ภายใต้สังกัดซันเรย์ มิวสิค เป็นที่รู้จักจากผลงานการแสดงจากซีรีส์เรื่อง "แปลรักฉันด้วยใจเธอ" (2563)
ประวัติ.
ขุนพล ปองพล หรือเป็นที่รู้จักในนาม ขุนพล BUS เกิดเมื่อวันที่ 17 มีนาคม พ.ศ. 2546 ที่ กรุงเทพมหานคร ประเทศไทย ส่วนสูง 179 เซนติเมตร  มีพี่น้องกันทั้งหมด 2 คน เป็นบุตรคนแรก
จบการศึกษาระดับมัธยมจาก โรงเรียนสวนกุหลาบวิทยาลัย
ปัจจุบันกำลังศึกษาอยู่ที่ คณะนิเทศศาสตร์ จุฬาลงกรณ์มหาวิทยาลัย สาขาสื่อสารการแสดง
ขุนพล ปองพล ปัญญามิตร เป็นที่รู้จักในวงการบันเทิงมาจากผลงาน การแสดงในบทบาท “บาส” จากซีรีส์  แปลรักฉันด้วยใจเธอ จนโด่งดังและเป็นที่รู้จักกันอย่างกว้างขวาง และหลังจากซีรีส์ออกอากาศจบลงไป เขาได้เข้ามาเป็นศิลปินฝึกหัดตั้งแต่เดือน สิงหาคม พ.ศ. 2564 และยังโลดแล่นอยู่ในวงการบันเทิงให้เราได้ติดตามอยู่เป็นระยะ และปรากฏตัวอีกครั้งในการเป็นหนึ่งใน 24 ของเด็กฝึกรายการ 789 SURVIVAL รายการเฟ้นหาบอยกรุ๊ปวงใหม่ 
และเขาก็ทำสำเร็จโดย ขุนพล ปองพล สามารถติด 1 ใน 12 คน ได้เปิดตัวเป็นศิลปินบอยกรุ๊ปวง BUS หรือ BECAUSE OF YOU I SHINE
การเลิกระดมสรรพกำลัง

การเลิกระดมสรรพกำลัง  บ้างเรียกว่า การเลิกระดมพล คือขั้นตอนการจัดการให้กองทัพของชาติออกจากสภาวะพร้อมรบ ซึ่งอาจเป็นผลจากการได้รับชัยชนะในสงคราม หรือเพราะวิกฤตการณ์คลี่คลายแล้ว การดำรงและการใช้กำลังรบจึงไม่มีความจำเป็นอีกต่อไป 
สหประชาชาตินิยามการเลิกระดมสรรพกำลังไว้ว่า "เป็นขั้นตอนหลากหลายแง่มุม ซึ่งรับรองอย่างเป็นทางการถึงการเปลี่ยนสถานภาพของบุคคล จากการเป็นสมาชิกของกลุ่มกำลังทางทหารหรือกลุ่มที่คล้ายคลึงกัน สู่การเป็นพลเรือน" บุคคลผู้อยู่ภายใต้การเลิกระดมสรรพกำลัง (ซึ่งส่วนใหญ่เป็นพลทหาร) จะถูกทำให้พ้นจากการควบคุมบังคับบัญชาของหน่วยทหารและกองทัพ แล้วถูกปรับทัศนคติให้ละทิ้งวิธีคิดแบบทหารไปสู่วิธีคิดแบบพลเรือน 
อย่างไรก็ตาม ถึงแม้บรรดาพลรบจะหมดความเป็นทหารเมื่อได้รับเอกสารปลด แต่สัมพันธ์ทางใจต่อโครงสร้างบัญชาการของกองทัพก็ยังคงอยู่ ดังนั้นเพื่อป้องกันมิให้พลรบกลับเข้าร่วมกองทัพ จึงต้องเตรียมการสำคัญอีกหลายอย่างเพื่อสร้างความมั่นใจว่าบรรดาพลรบที่ปลดจากกองทัพ จะสามารถผสมผลานเข้ากับสังคมพลเรือน ตลอดจนสามารถดำรงชีพในฐานะพลเรือน ซึ่งในขั้นตอนนี้ ภาคพลเรือนมีความสำคัญมากในการช่วยให้พลรบกลับคืนสู่ชีวิตแบบพลเรือน
ภายหลังสงครามโลกครั้งที่สองสิ้นสุดในปี 1945 กองทัพสหรัฐเริ่มการเลิกระดมสรรพกำลัง ส่งผลให้ภายในเวลาเพียงสองปี กำลังพลของกองทัพสหรัฐลดลงจาก 12,209,238 นายเหลือเพียง 1,566,000 นาย
ชนภัช บัวพันธ์

ชนภัช บัวพันธ์ ชื่อเล่น ปอนด์ (22 มีนาคม พ.ศ. 2547 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่ บีจี ปทุม ยูไนเต็ด ในศึกไทยลีก
อาชีพสโมสร.
ชนภัชมาจากทีมเยาวชนบีจี ปทุม ยูไนเต็ด และถูกยืมตัวไปที่สโมสรกีฬาราชประชาตั้งแต่ฤดูกาล 2564–2565 ชนภัชประเดิมสนามที่นั่นในวันที่ 4 กันยายน พ.ศ. 2564 ในเกมเยือนกับสโมสรฟุตบอลชัยนาท ฮอร์นบิล โดยเป็นกองหลังอยู่ใน 11 ตัวจริง และลงเล่นเต็ม 90 นาที ด้วยเสมอกัน 1 ประตูต่อ 1 โดยรวมแล้ว เขาลงแข่งในลีก 16 เกมในขณะที่ถูกยืมตัว และอีกหนึ่งเกมในไทยลีกคัพ
ส่วนฤดูกาล 2565–2566 เขาถูกยืมตัวไปสโมสรฟุตบอลลำพูน วอร์ริเออร์ เขาลงแข่งดิวิชันหนึ่งจำนวนสี่เกมให้แก่สโมสรดังกล่าวจากจังหวัดลำพูน หลังจากยืมตัว เขากลับมาที่บีจี ปทุม ยูไนเต็ด เมื่อปลายเดือนธันวาคม พ.ศ. 2565
อาชีพระดับนานาชาติ.
เมื่อวันที่ 16 กุมภาพันธ์ พ.ศ. 2565 ชนภัชได้ลงแข่งนัดแรกให้แก่ทีมชาติไทยชุดอายุไม่เกิน 23 ปี ในระหว่างการแข่งฟุตบอลอาเซียนชิงแชมป์เยาวชนอายุไม่เกิน 23 ปี 2022 ที่ประเทศกัมพูชา ด้วยการแข่งตัดเลือกนี้เขาแพ้ในรอบสุดท้ายแก่ทีมชาติเวียดนาม 0 ประตูต่อ 1 และสามารถคว้าอันดับสอง
เกียรติประวัติ.
ระดับนานาชาติ.
ร่วมกับทีมชาติไทยรุ่นอายุไม่เกิน 23 ปี
รางวัลส่วนบุคคล
อันดับสัตว์กีบคู่

อันดับสัตว์กีบคู่ เป็นอันดับของสัตว์เลี้ยงลูกด้วยนมอันดับหนึ่ง ใช้ชื่อวิทยาศาสตร์ว่า Artiodactyla (/อา-ทิ-โอ-แดค-ทิ-ล่า/)
มีลักษณะเด่น คือ มีนิ้วเท้าที่เป็นกีบที่เป็นคู่ แตกต่างไปจากสัตว์ที่อยู่ในอันดับสัตว์กีบคี่ (Perissodactyla) ซึ่งมีกีบนิ้วเท้าเป็นจำนวนคี่
ทั้งสองอันดับล้วนแต่เป็นสัตว์กินพืช ที่จะกินพืชลักษณะแตกต่างกันออกไปตามสกุลและวงศ์ หรือชนิด กระจายพันธุ์ออกไปในทุกทวีปทั่วโลก ยกเว้นโอเชียเนีย
ปัจจุบัน แบ่งออกเป็น 10 วงศ์ ราว 270 ชนิด 
โดยแบ่งออกได้เป็น 4 อันดับย่อย โดยแบ่งตามลักษณะของกระเพาะอาหาร โดยแบ่งออกเป็นห้อง ๆ หรือส่วน คือ
เป็นสัตว์ที่มีห้องกระเพาะห้องเดียว มีด้วยกัน 3 วงศ์ คือ<br>
เป็นสัตว์ที่ห้องกระเพาะ 3 ห้อง มีการหมักอาหารเกิดขึ้นในนั้น<br>
เป็นสัตว์ที่มีห้องกระเพาะ 4 ห้อง มีการหมักอาหารเกิดขึ้นในนั้น มีการขย้อนอาหารที่กินลงไปแล้วออกมาเคี้ยวใหม่ เรียกว่า "เคี้ยวเอื้อง"<br>
เป็นสัตว์ที่มีความแตกต่างกันทางรูปร่างอย่างมาก โดยชนิดที่ใหญ่ที่สุดและถือเป็นสัตว์ที่สูงที่สุดบนบกด้วย คือ ยีราฟที่มีความสูงกว่า 5 เมตร และกระจง ที่ถือได้ว่าเป็นสัตว์กีบที่มีขนาดเล็กที่สุดในโลก ด้วยมีความสูงราว 1 ฟุตเท่านั้น
เซี่ยฟูเหริน

เซี่ยฟูเหริน  มาจากตระกูลที่มีชื่อเสียงในเมืองห้อยเข เป็นภรรยาคนแรกของซุนกวนจักรพรรดิผู้ก่อตั้งรัฐง่อก๊กในยุคสามก๊กของจีน แม้ว่าเซี่ยฟูเหรินจะเสียความโปรดปรานจากซุนกวนและเสียชีวิตก่อนวัยอันควร แต่ครอบครัวของเซี่ยฟูเหรินยังคงเจริญรุ่งเรืองในราชสำนักง่อก๊ก
ประวัติ.
เซี่ยฟูเหรินเป็นชาวอำเภอชานอิน (山陰縣 "ชานอินเซี่ยน") เมืองห้อยเข ซึึ่งอยู่ในนครเช่าซิง มณฑลเจ้อเจียงในปัจจุบัน เซี่ยฟูเหรินมาเป็นภรรยาของซุนกวนตามการแนะนำของงอฮูหยินมาดารของซุนกวนเพื่อผูกสัมพันธ์ระหว่างตระกูลซุนกับตระกูลที่มีชื่อเสียงทางใต้ เซี่ยฟูเหรินเป็นที่โปรดปรานของซุนกวน แต่ภายหลังซุนกวนต้องการรับลูกพี่ลูกน้องของตนคือซีฮูหยินบุตรสาวของสฺวี คุน (徐琨) มาเป็นภรรยาคนใหม่ ซุนกวนจึงบอกเซี่ยฟูเหรินให้ถ่อมตนลงเพื่อต้อนรับซีฮูหยินที่จะเข้ามาใหม่ แต่เซี่ยฟูเหรินปฏิเสธที่จะทำตามคำของซุนกวน เป็นผลทำให้เซี่ยฟูเหรินสูญเสียความโปรดปรานจากซุนกวน เซี่ยฟูเหรินเสียชีวิตในเวลาไม่นานหลังจากนั้นขณะอายุยังค่อนข้างน้อย คาดว่ามีสาเหตุจากความโศกเศร้า
ซุน ลฺวี่

ซุน ลฺวี่ (ค.ศ. 213 – กุมภาพันธ์หรือมีนาคม ค.ศ. 232) ชื่อรอง จื่อจื้อ  เป็นเจ้าชายและขุนพลของรัฐง่อก๊กในยุคสามก๊กของจีน เป็นพระโอรสองค์ที่ 2 ของซุนกวนจักรพรรดิผู้ก่อตั้งรัฐง่อก๊ก
ประวัติ.
ซุน ลฺวี่เป็นบุตรชายคนที่ 2 ของซุนกวน ขุนศึกในช่วงปลายยุคราชวงศ์ฮั่นตะวันออกผู้ขึ้นเป็นจักรพรรดิผู้ก่อตั้งรัฐง่อก๊กในยุคสามก๊ก ซุน ลฺวี่ในวัยเด็กเป็นผู้เฉลียวฉลาดและมีความสามารถหลายด้าน ซุนกวนจึงเอ็นดูซุน ลฺวี่เป็นพิเศษ ในเดือนเมษายนหรือพฤษภาคม ค.ศ. 228 ซุน ลฺวี่ที่ขณะนั้นมีอายุ 15 ปีได้รับบรรดาศักดิ์เป็นเจี้ยนชางโหว (建昌侯) พร้อมเขตศักดินาในอำเภอเจี้ยนชาง (建昌縣 "เจี้ยนชางเซี่ยน"; อยู่ทางตะวันตกของอำเภอเฟิ่งซินและอำเภอเจี้ยนชางในปัจจุบัน) ซุน ลฺวี่ได้สมรสกับบุตรสาวของพัวโยย
ซุน ลฺวี่สิ้นพระชนม์ในเดือนกุมภาพันธ์หรือมีนาคม ค.ศ. 232 ขณะพระชนมายุ 20 พรรษา (ตามการนับอาบุแบบเอเชียตะวันออก) โดยไม่มีพระโอรสที่จะสืบทอดบรรดาศักดิ์ เขตศักดินาของซุน ลฺวี่จึงถูกยกเลิกไปและเปลี่ยนสถานะกลับไปเป็นอำเภอ
ความขัดแย้งอิสราเอล–อิหร่าน พ.ศ. 2567

สงครามอิสราเอล–อิหร่าน พ.ศ. 2567 เริ่มต้นอย่างเป็นทางการวันที่ 13 เมษายน พ.ศ. 2567 ตามเวลาท้องถิ่นโดยมีจุดเริ่มจากการที่ประเทศอิหร่านยิงขีปนาวุธจำนวนกว่า 300 ลูกเข้าไปยังประเทศอิสราเอล เพื่อตอบโต้เหตุการณ์ เมื่อวันที่ 1 เมษายน ที่ประเทศอิสราเอลทิ้งระเบิดบริเวณสถานกงสุลอิหร่านในกรุงดามัสกัสส่งผลให้เจ้าหน้าที่อาวุโสของอิหร่านเสียชีวิตไปหลายคน 
การโจมตีส่งผลให้มีผู้บาดเจ็บ 12 ราย โดยมีเด็กหญิงอายุ 7 ขวบบาดเจ็บสาหัสหนึ่งรายฐานทัพอากาศได้รับความเสียหาย ต่อมาประเทศอิสราเอลได้เปิดฉากยิงอาวุธสงครามเข้าไปในประเทศอิหร่านในวันที่ 19 เมษายน พ.ศ. 2567
ศิลาจารึกกั๋วชาน

ศิลาจารึกกั๋วชาน  เป็นศิลาจารึกที่ตั้งอยู่เชิงเขาด้านตะวันตกของเขากั๋วชานในเมืองจางจู่ (張渚) นครอี๋ซิง (宜興) มณฑลเจียงซูในประเทศจีน ศิลาจารึกนี้ได้รับการขึ้นทะเบียนเป็นสถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติในกลุ่มที่ 5
เขากั๋วชานเดิมเรียกว่าเขาหลีมั่วชาน (离墨山) ในศักราชเทียนสี่ (天璽) ปีที่ 1 (ค.ศ. 276) ในรัชสมัยของจักรพรรดิซุนโฮ (孫皓 "ซุน เฮ่า") ในยุคสามก๊ก หลังเกิดเหตุแผ่นดินไหว ได้ปรากฏช่องศิลาที่ลึกมากกว่า 10 กว่า"จ้าง" (丈) หรือมากกว่า 100 ฟุต ภายในช่องมีศิลาขนาดใหญ่ตั้งอยู่ ซุนโฮทรงเห็นว่าเหตุการณ์นี้เป็นนิมิตมงคล จึงส่งเสนาบดีตังเตียว (董朝 "ต่ง เฉา") และโจว ฉู่ (周處) มายังภูเขาแห่งนี้เพื่อบวงสรวงแก่ฟ้าดิน และจารึกข้อความบนศิลาขึ้นซึ่งภายหลังเรียกด้วยชื่อว่าศิลาจารึกกั๋วชาน ศิลาจารึกมีลักษณะเป็นรูปทรงกระบอกความสูง 2.35 เมตร จารึกสลักโดยขุนพลซู เจี้ยน (苏建) ด้วยตัวอักษรแบบตราหรือจฺว้านชู (篆書) รวมทั้งหมดมี 43 บรรทัด บรรทัดละ 25 คำ ในศักราชเฉียนหลงปีที่ 29 (ค.ศ. 1764) นายอำเภอถาง จ้งเหมี่ยน (唐仲冕) ได้ให้สร้างศาลาศิลาที่นี่ซึ่งภายหลังได้รับการบูรณะโดยฉู่ เฉียงหนาน (储强南) จากสาธารณรัฐจีน ปัจจุบันพื้นที่บริเวณศาลาได้ขยายไปเป็น"สวนสาธารณะศิลาจารึกกั๋วชาน"
นี่หรือชีวิต

นี่หรือชีวิต เป็นภาพยนตร์ไทยแนวดราม่า โรแมนติก ขนาด 70 มม. พากย์เสียงในฟิล์ม ปี 2516 ที่สร้างโดยปริทรรศน์ฟิล์ม จากการกำกับของ ชุติมา สุวรรณรัต นำแสดงโดยสมบัติ เมทะนี และทัศน์วรรณ เสนีย์วงศ์ ณ อยุธยา เข้าฉายครั้งแรกเมื่อวันที่ 9 พฤศจิกายน พ.ศ. 2516 ที่โรงภาพยนตร์โคลีเซี่ยม ภาพยนตร์เรื่องนี้นับเป็นภาพยนตร์ไทยเรื่องแรกที่ถ่ายทำด้วยฟิล์มขนาด 70 มม. และเป็นภาพยนตร์เรื่องแรกในชีวิตการแสดงของปิยะ ตระกูลราษฎร์ อดีตพระเอกชื่อดังผู้ล่วงลับ ในฐานะนักแสดงตัวประกอบในบทบุรุษพยาบาลเข็นศพ
ทรงวุฒิ ใคร่ครวญ

ทรงวุฒิ ใคร่ครวญ ชื่อเล่น เกม (6 พฤศจิกายน พ.ศ. 2544 –) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งเซ็นเตอร์แบ็กให้แก่สโมสรฟุตบอลเมืองทอง ยูไนเต็ด ในศึกไทยลีก
อุทกภัยในอ่าวเปอร์เซีย พ.ศ. 2567

อุทกภัยในอ่าวเปอร์เซีย พ.ศ. 2567 เป็นอุทกภัยรุนแรงที่ส่งผลกระทบต่อประเทศในบริเวณอ่าวเปอร์เซีย ในบางประเทศมีรายงานปริมาณฝนตกในช่วงนี้ใกล้เคียงกับที่ตกในหนึ่งปี อุทกภัยในครั้งนี้ส่งผลกระทบอย่างมีนัยสำคัญทั่วทั้งภูมิภาค โดยเฉพาะในโอมานและสหรัฐอาหรับเอมิเรตส์ จนส่งผลให้มีผู้เสียชีวิต 24 คนในสามประเทศ
สาเหตุ.
พื้นที่อ่าวเปอร์เซียขึ้นชื่อเรื่องสภาพอากาศที่ร้อนและแห้งแล้ง แม้ว่าในช่วงไม่กี่ปีที่ผ่านมาฝนที่ตกหนักอย่างสม่ำเสมอจะทำให้เกิดน้ำท่วมมากขึ้น นักอุตุนิยมวิทยาจากมหาวิทยาลัยเรดดิง ที่พัฒนากระบวนการทำฝนเทียมให้กับสหรัฐอาหรับเอมิเรตส์ ระบุว่าฝนตกหนักในครั้งนี้มีสาเหตุมาจากพายุฝนฟ้าคะนองขนาดใหญ่ นักวิจารณ์หลายท่านเชื่อมโยงสภาพอากาศที่ไม่ปกตินี้กับการเปลี่ยนแปลงสภาพภูมิอากาศ ก่อนหน้านี้พื้นที่นี้ได้รับผลกระทบจากคลื่นความร้อนและพายุไซโคลนในช่วงไม่กี่ปีที่ผ่านมา และด้วยอุณหภูมิและความชื้นที่สูงขึ้น นักวิจัยคาดว่าจะความเสี่ยงการเกิดน้ำท่วมในพื้นที่อ่าวเพิ่มขึ้น
ข้อกล่าวหาเรื่องการทำฝนเทียม.
หลังเหตุการณ์น้ำท่วม สำนักข่าวบางแห่งได้อ้างคำพูดของนักอุตุนิยมวิทยา อะห์มัด ฮาบิบ ผู้เชี่ยวชาญที่เชื่อมโยงฝนที่ตกลงมาอย่างหนักกับโครงการฝนเทียมของสหรัฐอาหรับเอมิเรตส์ เนื่องจากสภาพอากาศในทะเลทรายที่แห้งแล้งและอุณหภูมิสูง จึงมีการทำการเพาะเมฆในสหรัฐอาหรับเอมิเรตส์ เพื่อแก้ปัญหาการขาดแคลนน้ำ
โอมาร์ อัล ยาซีดี รองอธิบดีศูนย์อุตุนิยมวิทยาแห่งชาติของสหรัฐอาหรับเอมิเรตส์ กล่าวถึงข้อกล่าวหาดังกล่าวว่า ไม่ได้ดำเนินการเพาะเมฆใดๆ ในระหว่างเหตุการณ์นี้ นักวิจารณ์ข่าวคนอื่นๆ ยังได้ปฏิเสธความเชื่อมโยงกับกระบวนการเพาะเมฆ โดยระบุว่าเทคโนโลยีดังกล่าวเพิ่มปริมาณน้ำฝนได้เพียงเล็กน้อย และในสหรัฐอาหรับเอมิเรตส์จะมีการเพาะเมฆเฉพาะในพื้นที่ทางตะวันออกของประเทศเท่านั้น ซึ่งตั้งอยู่ห่างจากเขตเมืองใหญ่ที่มีประชากรหนาแน่น ผู้เชี่ยวชาญคนอื่นๆ ระบุว่าการเพาะเมฆจะมีผลกระทบเพียงเล็กน้อยเท่านั้น โดยมีระบุว่าการกล่าวหาและการนำเสนอข้อมูลที่เน้นไปที่กระบวนการการเพาะเมฆนั้นจะทำให้เข้าใจผิด
นักอุตุนิยมวิทยาจากมหาวิทยาลัยเรดดิง ที่พัฒนากระบวนการทำฝนเทียมให้กับสหรัฐอาหรับเอมิเรตส์ ปฏิเสธข้อกล่าวหาและกล่าวว่ากระบวนการเพาะเมฆเป็นสาเหตุหลักของเหตุการณ์นี้ โดยให้เหตุผลว่ามีการพยากรณ์รูปแบบสภาพอากาศขนาดใหญ่ไว้ล่วงหน้าแล้ว และมีขนาดใหญ่เกินกว่าที่จะได้รับอิทธิพลจากการเพาะเมฆ อีกทั้งยังเสริมว่าผลกระทบของการเพาะเมฆมักเกิดขึ้นเพียงระยะสั้น และคงอยู่เพียงไม่กี่ชั่วโมง
ปฏิกิริยา.
เมื่อวันที่ 17 เมษายน พ.ศ. 2567 มกุฎราชกุมารและนายกรัฐมนตรีบาห์เรน ซัลมาน บินฮะมัด บินอีซา อัลเคาะลีฟะฮ์ ได้ประกาศแผนการที่จะประเมินและชดเชยความเสียหายต่อบ้านเรือนของพวกเขาที่เกี่ยวข้อง ในช่วงที่ฝนตกหนัก ได้มีการจัดตั้งกองกำลังร่วมฉุกเฉินทั่วประเทศระหว่างกระทรวงโยธาธิการและสภาเทศบาลทั้งสี่แห่งของบาห์เรน เพื่อประสานงานในการบรรเทาน้ำท่วม รวมถึงการกำจัดน้ำฝนออกจากถนนที่ถูกน้ำท่วมและสูบไปยังทะเลสาบอัล-ลูซี 
ตำรวจโอมานดำเนินการปฏิบัติการ 152 ครั้งในการเข้าช่วยเหลือประชาชน 1,630 คนที่ติดค้างจากน้ำท่วมทั่วประเทศ
ฮุสเซน อิบราฮิม ทาฮา เลขาธิการองค์การความร่วมมืออิสลามแสดงความเสียใจต่อผู้ประสบอุทกภัย
วัฒนธรรมเอ้อร์หลี่โถว

วัฒนธรรมเอ้อร์หลี่โถว  เป็นสังคมและวัฒนธรรมทางโบราณคดียุคสัมฤทธิ์ตอนต้น ปรากฏที่หุบเขาแม่น้ำหวงเมื่อประมาณ 1900 ถึง 1500 ปีก่อน ค.ศ. (งานวิจัยการหาอายุจากคาร์บอนกัมมันตรังสีใน ค.ศ. 2007 ได้เสนอช่วงปีที่แคบกว่าคือระหว่าง 1750 ถึง 1530 ปีก่อน ค.ศ.) วัฒนธรรมนี้ตั้งชื่อตามเอ้อร์หลี่โถว ซึ่งเป็นแหล่งโบราณคดีในเหยี่ยนชื่อ มณฑลเหอหนาน วัฒนธรรมนี้แพร่กระจายไปทั่วมณฑลเหอหนานและมณฑลชานซี และต่อมาก็พบว่ามีอยู่ในมณฑลฉ่านซีและมณฑลหูเป่ย์ด้วย นักโบราณคดีส่วนใหญ่พิจารณาให้เอ้อร์หลี่โถวเป็นสังคมระดับรัฐแห่งแรกในจีน ส่วนนักโบราณคดีชาวจีนโดยทั่วไปจัดให้วัฒนธรรมเอ้อร์หลี่โถวอยู่ในสมัยราชวงศ์เซี่ย แต่ไม่มีหลักฐานที่แน่ชัดอาทิเช่นงานเขียน เพื่อนำมายืนยันความเชื่อมโยงดังกล่าว เนื่องจากหลักฐานงานเขียนภาษาจีนแรกสุดสืบไปได้ถึงแค่สมัยชางตอนปลาย
จารึกวัดพระยืน

จารึกวัดพระยืน เป็นจารึกซึ่งหม่อมเจ้าทรงวุฒิภาพ ดิศกุล ทรงค้นพบเมื่อ พ.ศ. 2457 โดยตั้งอยู่ประชิดฐานเจดีย์ด้านทิศเหนือใกล้กับบันได้แก้ว โดยได้รับการขึ้นทะเบียนเป็นเอกสารมรดกความทรงจำแห่งโลกของประเทศไทย โดยคณะกรรมการแห่งชาติว่าด้วยแผนงานความทรงจำแห่งโลกของคณะกรรมการแห่งชาติว่าด้วยการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) เมื่อวันที่ 21 ธันวาคม พ.ศ. 2558 โดยยังคงเก็บรักษาไว้ที่วัดพระยืน ด้านทิศตะวันตกเฉียงเหนือขององค์พระสถูปเจดีย์
ลักษณะ.
จารึกเป็นหินดินดานหรือหินชนวนสีเทา รูปใบเสมา ขนาดสูง 90 เซนติเมตร กว้าง 55 เซนติเมตร หนา 10.5 เซนติเมตร ประกอบด้วยจารึก 2 ด้าน ด้านที่ 1 มี 40 บรรทัด ด้านที่ 2 มี 41 บรรทัด 
การค้นพบ.
หม่อมเจ้าทรงวุฒิภาพ ดิศกุล ทรงเป็นผู้พบจารึกวัดพระยืนเมื่อ พ.ศ. 2457 จากนั้นได้ทรงส่งสำเนาจารึกมาถวายสมเด็จพระเจ้าบรมวงศ์เธอ กรมพระยาดำรงราชานุภาพ เมื่อวันที่ 29 กรกฎาคม พ.ศ. 2457 
ต่อมาวันที่ 8 เมษายน พ.ศ. 2500 กรมศิลปากรได้ส่งนายฉ่ำ ทองคำวรรณ และนายประสาร บุญประคอง เจ้าหน้าที่ผู้อ่านจารึก แผนกหนังสือตัวเขียนและจารึก กองหอสมุดแห่งชาติ เดินทางไปอัดเสนาจารึกที่วัดพระยืน จังหวัดลำพูน และกองหอสมุดแห่งชาติได้ประกาศขึ้นทะเบียนเป็นศิลาจารึกวัดพระยืน หลักที่ 62 (เป็นศิลาจารึกลำดับที่ 62 ทีมีการค้นพบ) ต่อมามีการแบ่งเลขทะเบียนศิลาจารึกตามจังหวัด จึงใช้รหัสเป็น ลพ.38
เนื้อหาในจารึก.
จุดประสงค์ของการสร้างจารึกวัดพระยืน คือ เพื่อเป็นการเชิดชูเกียรติพระสุมนเถระที่ได้รับอาราธนาจากพญากือนาให้ไปเผยแผ่ศาสนาพุทธ ลัทธิรามัญวงศ์ที่เชียงใหม่
ด้านที่ 1.
ขึ้นต้นด้วยบทนมัสการเป็นภาษาบาลีว่า "นโม ตสฺส ภควโต" ซึ่งเป็นหลักฐานเก่าที่สุดที่ปรากฏในไทยถึงบทนมัสการนี้ 
รายละเอียดกล่าวถึงพระมหาสุมนเถระ ซึ่งพญากือนา (ในจารึกเรียกว่าท้าวสองแสนนา) อาราธนามาจากสุโขทัย (ตรงกับสมัยพญาลิไท) เพื่อมาเผยแผ่พระพุทธศาสนาในล้านนา ใน พ.ศ. 1912 มีต้อนรับอย่างมโหฬาร และอัญเชิญพระมหาสุมนเถระให้พำนักที่วัดพระยืน เมื่อพระมหาสุมนเถระเห็นวัดดูเก่าแก่แล้ว จึงดำริจะปฏิสังขรณ์ใหม่
ด้านที่ 2.
กล่าวถึงการบูรณะ และปฏิสังขรณ์ศาสนสถานในวัดพระยืน รวมทั้งพระเจดีย์ด้วย กล่าวคือ มีการสร้างพระพุทธรูปยืนเพิ่มอีก 3 องค์ คือทิศตะวันตก ทิศเหนือ และทิศใต้ ซึ่งเดิมมีเพียง 1 องค์ ทางทิศตะวันออก
ความสำคัญ.
จารึกวัดพระยืนนี้ แสดงให้เห็นถึงการติดต่อสัมพันธ์ทางด้านศาสนาจากสุโขทัยไปยังล้านา การสถานปนาลัทธิรามัญวงศ์ในเมืองเชียงใหม่ และเป็นหลักฐานชั้นต้นร่วมสมัยในการตรวจสอบเอกสารหลักฐานในสมัยต่อ ๆ มา ดังเช่นในประเด็น ดังนี้
พลเอก มณีกร เจนเซ่น

พลเอก มณีกร เจนเซ่น ชื่อเล่น กาย (30 พฤษภาคม พ.ศ. 2546 –) เป็นนักฟุตบอลระดับอาชีพ ปัจจุบันทำหน้าที่ในตำแหน่งแบ็กซ้ายให้แก่สโมสรฟุตบอลพีที ประจวบ ในศึกไทยลีก โดยพลเอกเกิดที่ประเทศเดนมาร์ก และทำหน้าที่ให้แก่ทีมชาติไทยในระดับนานาชาติ
รายชื่อคณะกรรมการกฤษฎีกา พ.ศ. 2565

ตามที่มีพระบรมราชโองการแต่งตั้งกรรมการกฤษฎีกา จำนวน 136 ราย เมื่อวันที่ 6 กันยายน พ.ศ. 2565 (มีผลตั้งแต่วันที่ 23 สิงหาคม พ.ศ. 2565) ประธานคณะกรรมการกฤษฎีกา (นายกรัฐมนตรีโดยตำแหน่ง) ได้มีคำสั่งแบ่งกรรมการออกเป็นคณะต่าง ๆ ดังนี้
ข้อวิพากษ์วิจารณ์.
ในคำสั่งประธานคณะกรรมการกฤษฎีกาที่ 1/2565 เรื่อง การแบ่งกรรมการกฤษฎีกาออกเป็นคณะ เมื่อวันที่ 7 กันยายน พ.ศ. 2565 กรรมการกฤษฎีกา คณะที่ 2 (กฎหมายเกี่ยวกับการบริหาราชการแผ่นดิน) ได้มีการเว้นว่างตำแหน่งประธานกรรมการไว้ โดยสำนักข่าวอิศราได้ตรวจสอบข้อมูลย้อนหลังถึงปี พ.ศ. 2558 พบว่า บุคคลที่ดำรงตำแหน่งประธานกรรมการกฤษฎีกา คณะที่ 2 มาโดยตลอดคือ "นายวิษณุ เครืองาม" ซึ่งขณะนั้นกำลังดำรงตำแหน่งรองนายกรัฐมนตรี และมิได้มีการโปรดเกล้าแต่งตั้งให้เป็นคณะกรรมการกฤษฎีกา ในวันที่ 6 กันยายน พ.ศ. 2565 โดยอาจมีสาเหตุมาจากที่มีการวิพากษ์วิจารณ์ถึงการปฏิบัติหน้าที่ 2 ตำแหน่งในคราวเดียวกัน กล่าวคือ นายวิษณุเป็นทั้งรองนายกรัฐมนตรีทำหน้าที่ฝ่ายบริหาร และเป็นประธานกรรมการกฤษฎีกาคณะที่ 2 ซึ่งต้องเสนอความเห็นหรือจัดทำกฎหมายเกี่ยวกับการบริหารราชการแผ่นดินเสนอให้รัฐบาลที่เป็นฝ่ายบริหารพิจารณา
ดูเพิ่ม.
คณะกรรมการกฤษฎีกา
ฟอร์ตไนต์ (เพลง)

"ฟอร์ตไนต์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยแร็ปเปอร์ชาวอเมริกัน โพสต์ มาโลน จากสตูดิโออัลบั้มชุดที่ 11 "เดอะทอร์เชอด์โพอิตส์ดีพาร์ตเมนต์" ศิลปินทั้งสองคนประพันธ์เพลงนี้ร่วมกับแจ็ก แอนโตนอฟฟ์ ซึ่งเป็นผู้ผลิตร่วมกับสวิฟต์ รีพับลิกเรเคิดส์เปิดตัวเพลงนี้เป็นซิงเกิลนำพร้อมกับอัลบั้มหลักเมื่อวันที่ 19 เมษายน ค.ศ. 2024 เป็นแนวเพลงดาวน์เทมโป อิเล็กโทรป็อป และซินท์ป็อปบัลลาดที่ได้รับแรงบันดาลใจจากทศวรรษ 1980 เพลง "ฟอร์ตไนต์" บรรเลงด้วยซินท์เบสไลน์ที่เร้าใจ บทประพันธ์เพลงมองเห็นตัวละครของสวิฟต์ในชีวิตแต่งงานที่ไม่มีความสุขและกลายเป็นมองเพื่อนบ้านกับคนรักเก่าที่แต่งงานแล้วเช่นกัน และทั้งสองสาบานว่าจะหนีไปฟลอริดา
นักวิจารณ์เพลงแบ่งออกเป็นสองเสียง; บางคนชื่นชมเคมีในการขับร้องของสวิฟต์และมาโลน แต่บางคนมองว่าด้านการผลิตอ่อนแอ "ฟอร์ตไนต์" ทำลายสถิติการสตรีมวันเดียวสูงสุดบนแพลตฟอร์มสตรีมมิงสปอติฟายในสหรัฐ เพลงนี้เปิดตัวบนชาร์ต"บิลบอร์ด"ฮอต 100 โดยมียอดสตรีมมิงในสัปดาห์เดียวสูงที่สุดนับตั้งแต่ปี 2020 นับเป็นเพลงที่สิบสองของสวิฟต์ และเป็นเพลงอันดับหนึ่งลำดับที่ห้าของมาโลน เป็นเพลงซิงเกิลอันดับหนึ่งลำดับที่ 5 ของสวิฟต์บนชาร์ต"บิลบอร์ด"โกลบอล 200 และขึ้นสู่อันดับสูงสุดในชาร์ตในออสเตรเลีย แคนาดา ฮ่องกง มาเลเซีย นิวซีแลนด์ ฟิลิปปินส์ สิงคโปร์ สหรัฐอาหรับเอมิเรตส์ และสหราชอาณาจักร
มิวสิกวิดีโอประกอบของเพลง "ฟอร์ตไนต์" กำกับโดยสวิฟต์ ได้รับการเผยแพร่ในวันเดียวกับการเปิดตัวซิงเกิล นำแสดงโดยสวิฟต์, มาโลน และนักแสดงอีธาน ฮอว์ก และจอช ชาร์ลส์ ด้วยการถ่ายภาพยนตร์ขาวดำ วิดีโอดังกล่าวประกอบด้วยฉากสวิฟต์ในโรงพยาบาลจิตเวช และสวิฟต์กับมาโลนในฐานะคู่รักกัน
ดนตรีและบทประพันธ์.
"ฟอร์ตไนต์" เป็นแนวเพลงที่ได้รับอิทธิพลจากแนวดาวน์เทมโป อิเล็กโทรป็อป ในช่วงทศวรรษปี 1980 และบัลลาด ซินท์ป็อป การผลิตทางอิเล็กทรอนิกส์ที่ละเอียดอ่อนนั้นทำจากเครื่องดนตรีจากไลน์เบสซินท์แบบพัลซิงที่สร้างโดยการดึงซินท์แบบ 8 บิต เพลงนี้ประพันธ์ด้วยคีย์ B Major ในรูปแบบ Common Time Signature ด้วยจังหวะ 96 ครั้งต่อนาที นักวิจารณ์บางคนให้ความเห็นว่าเพลง "ฟอร์ตไนต์" มีเนื้อหาคล้ายคลึงกับเพลงในอัลบั้ม"มิดไนส์" ของเธอเองในปี 2022 ลอเรน เว็บบ์ จาก"แคลช" เขียนว่าเพลงนี้มีกลิ่นอายบัลลาดอันทรงพลังในช่วงปี 1980 ซึ่งชวนให้นึกถึงศิลปินอย่างร็อกเซ็ตต์, คัตติงครูว์ และฟิล คอลลินส์ ในขณะที่เจสัน ลิปชุตซ์ เขียนบทความให้กับ"บิลบอร์ด" โดยตั้งข้อสังเกตว่า "สวิฟต์ขับร้องเพลงด้วยเสียงโมโนโทนทื่อที่เปล่งออกมาตามอารมณ์ความรู้สึก" ในท่อนก่อนที่มาโลนจะ "หมุนวนไปรอบ ๆ เธอก่อนขับร้อง" บนท่อนบริดจ์
มิวสิกวิดีโอ.
สวิฟต์เขียนและกำกับมิวสิกวิดีโอ "ฟอร์ตไนต์" กำกับภาพโดยโรดริโก พรีโต สี่ชั่วโมงก่อนการเปิดตัวอัลบั้ม สวิฟต์ได้โพสต์ตัวอย่างมิวสิกวิดีโอบนสื่อสังคม ซึ่งมีศิลปินทั้งสองคน "พิมพ์อย่างโกรธเคืองไปที่สำนักงานสีขาวโพลนที่เต็มไปด้วยหิมะ ก่อนที่จะตัดเป็นคลิปของสวิฟต์ที่ติดอยู่กับอุปกรณ์แปลก ๆ นอกจากนี้ ส่วนที่เชื่อมต่อกันนั้นเป็นภาพของมาโลนและสวิฟต์กอดกันกลางทางหลวง โดยมีสวิฟต์สวมชุดเดรสสีดำล้อมรอบด้วยเศษกระดาษที่กำลังลุกไหม้"
ชาร์ต.
<templatestyles src="Col-begin/styles.css"/>
เฮลิแอร์โมนาโก

เฮลิแอร์โมนาโก  เป็นสายการบินประจำชาติของประเทศโมนาโก สายการบินให้บริการเที่ยวบินประจำระหว่างโมนาโกและท่าอากาศยานนิสโกตดาซูร์ทุกๆ 20 นาที และให้บริการเที่ยวบินเช่าเหมาลำและชมวิวรอบโมนาโก
ฝูงบิน.
ณ เดือนเมษายน ค.ศ. 2024 เฮลิแอร์โมนาโกมีอากาศยานประจำการในฝูงบินดังนี้:
เฮลิแอร์โมนาโกมีอายุฝูงบินเฉลี่ย 26.8 ปี
วันคูลกรุปลิมิเต็ด

วันคูลกรุปลิมิเต็ด  เป็นบริษัทในฮ่องกงก่อตั้งโดยกู่ เทียนเล่อ นักแสดงและโปรดิวเซอร์ภาพยนตร์ชื่อดังในปี 2013 วันคูลกรุปดำเนินธุรกิจเกี่ยวกับภาพยนตร์ เช่น การจัดหาเงินทุน การผลิต หลังการผลิต การจัดจำหน่าย และการโปรโมท รวมถึงธุรกิจการบริหารจัดการศิลปิน และบริการให้เช่าอุปกรณ์ถ่ายทำภาพยนตร์
ระบบเตือนภัยล่วงหน้าและควบคุมทางอากาศ

ระบบเตือนภัยล่วงหน้าและควบคุมทางอากาศ  หรือย่อเป็น AEW&C คือระบบเตือนภัยล่วงหน้าทางอากาศด้วยเรดาร์ ถูกออกแบบให้ตรวจจับและติดตามอากาศยาน, เรือ, ยวดยาน, มิสไซล์ หรือวัตถุอื่นใดที่เคลื่อนที่แบบโพรเจกไทล์เข้าใกล้จากระยะไกลมาก และสามารถพิสูจน์ฝ่ายของอากาศยานว่าเป็นมิตรหรือข้าศึกแบบเรียลไทม์ นอกจากนี้ยังมีความสามารถควบคุมบังคับบัญชาพื้นที่การรบในการปะทะทางอากาศ ด้วยการแจ้งเตือนการมีอยู่ของข้าศึกและชี้ตำแหน่งข้าศึกให้แก่ระบบของเครื่องบินขับไล่และเครื่องบินโจมตีของฝ่ายตนแบบเรียลไทม์ โดยไม่ต้องผ่านกองบัญชาการบนภาคพื้นดิน
AEW&C คือระบบเรดาร์ลอยฟ้าซึ่งมีพิสัยตรวจจับหลายร้อยกิโลเมตร ซึ่งไกลกว่าเรดาร์ของเครื่องบินขับไล่และเรดาร์เคลื่อนที่ทางบก จึงช่วยให้ฝ่ายตนสามารถมองเห็นภัยคุกคามล่วงหน้าเป็นระยะเวลาหลายนาที ทำให้ฝ่ายตนมีเวลาดำเนินมาตรการรับมือภัยคุกคาม เปิดโอกาสให้ฝ่ายตนชิงโจมตีก่อนโดยที่ข้าศึกยังมองไม่เห็นสิ่งใดในเรดาร์ ไม่เท่านั้น เครื่องบินเตือนภัยล่วงหน้าบางลำยังมีขีดความสามารถทำสงครามอิเล็กทรอนิกส์ ซึ่งสามารถปล่อยสัญญาณวิทยุความเข้มสูงก่อกวนระบบอาวุธและการสื่อสารของข้าศึก 
กองทัพอากาศไทยมีการประจำการเครื่องบิน AEW&C ซึ่งใช้ระบบเรดาร์ Erieye ของสวีเดน สามารถตรวจจับเครื่องบินรบของประเทศเพื่อนบ้านได้จากระยะห่าง 280 ถึง 500 กิโลเมตร ซึ่งในทางปฏิบัติจะตรวจจับได้จริงที่ระยะเท่าใดนั้น ขึ้นอยู่กับรุ่นเครื่องบิน ท่าทางลักษณะการบิน และการเปิดใช้งานระบบอิเล็กทรอนิกส์ของเป้าหมาย
รายชื่อ.
รายชื่อบางส่วนของระบบเตือนภัยล่วงหน้าและควบคุมทางอากาศ
วัดบางปิดบน

วัดบางปิดบน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปิด อำเภอแหลมงอบ จังหวัดตราด ปัจจุบันมีพระครูพิศาลธรรมวาที เป็นเจ้าอาวาส ที่ดินที่ตั้งวัด มีเนื้อที่ 17 ไร่ 1 งาน 42 ตารางวา ที่ธรณีสงฆ์ จำนวน 2 แปลง มีเนื้อที่รวม 21 ไร่
วัดบางปิดบนประกาศตั้งวัดเมื่อ พ.ศ. 2323 และได้รับพระราชทานวิสุงคามสีมาเมื่อ วันที่ 10 พฤศจิกายน พ.ศ. 2515 เขตวิสุงคามสีมากว้าง 30 เมตร ยาว 40 เมตร
อาคารเสนาสนะ ประกอบด้วย อุโบสถ กว้าง 4 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2533 ศาลาการเปรียญ กว้าง 12 เมตร ยาว 25 เมตร เป็นอาคารคอนกรีตเสริมเหล็ก สร้างเมื่อ พ.ศ. 2521 กุฏิสงฆ์ จำนวน 10 หลัง เป็นอาคารไม้ 8 หลัง อาคารครึ่งตึกครึ่งไม้ 1 หลัง และอาคารตึก 1 หลัง ปูชนียวัตถุมีพระพุทธรูปสมัยอยุธยา 1 องค์ หน้าตักกว้าง 17 นิ้ว เป็นพระพุทธรูปสำริด และพระศรีอริยเมตไตรยเนื้อทองสำริด 1 องค์
การโจมตีอิสราเอลโดยอิหร่าน พ.ศ. 2567

เมื่อวันที่ 13 เมษายน พ.ศ. 2567, กองพิทักษ์ปฏิวัติอิสลาม (IRGC), เป็นเหล่าทัพของกองทัพอิหร่าน ร่วมปฏิบัติการกับไออาร์ไอ, ฮิซบุลลอฮ์ กลุ่มของชาวเลบานอน, และฮูษี กลุ่มของชาวเยเมน ได้เปิดฉากโจมตีประเทศอิสราเอลและดินแดนถือครองอิสราเอลที่ราบสูงกอลาน ด้วยโดรน อาวุธปล่อยครูซ และขีปนาวุธ เหตุโจมตีขนานรหัสว่า ปฏิบัติการคำมั่นอันแท้จริง . ประเทศอิหร่านกล่าวว่าเป็นการตอบโต้เหตุระเบิดโดยอิสราเอลที่สถานทูตอิหร่านประจำกรุงดามัสกัสเมื่อวันที่ 1 เมษายน ซึ่งนายพลชาวอิหร่านเสียชีวิตสองนาย เหตุโจมตีดังกล่าวถูกมองว่าเป็นเหตุต่อเนื่องสงครามอิสราเอล–ฮะมาส และถือเป็นการโจมตีโดยตรงครั้งแรกของประเทศอิหร่านต่อประเทศอิสราเอลนับตั้งแต่เริ่มความขัดแย้งตัวแทน
หลายประเทศในตะวันออกกลาง ตระเตรียมปิดน่านฟ้าของตนล่วงหน้าไม่กี่ชั่วโมงก่อนประเทศอิหร่านจะเปิดฉากโจมตีประเทศอิสราเอลในเวลาประมาณเที่ยงคืนของวันที่ 13 เมษายน เหตุโจมตีของประเทศอิหร่านประกอบด้วยโดรนราว 170 ลำ อาุวธปล่อยครูสมากกว่า 30 ลูก และขีปนาวุธมากกว่า 120 ลูกมุ่งเป้าโจมตีประเทศอิสราเอลและที่ราบสูงกอลาน, ดินแดนที่ประเทศอิสราเอลยึดครอง หลายประเทศของพันธมิตรเริ่มปฏิบัติการเพื่อปกป้องอิสราเอล กองกำลังป้องกันอิสราเอลใช้ระบบแอโรว์ 3 และระบบเดวิตสลิงในการป้องกันเหตุโจมตีดังกล่าว ด้วยความช่วยเหลือจากกองทัพอากาศสหรัฐ, สหราชอาณาจักร, ฝรั่งเศส, และจอร์แดน ประเทศฝรั่งเศสเข้าร่วมปฏิบัติการตามการร้องขอของประเทศจอร์แดน ได้ส่งเรือมาให้ตรวจเรดาร์บริเวณพื้นที่ ประเทศจอร์แดนระบุว่าได้สกัดกั้นวัตถุที่บินเข้าไปในน่านฟ้าของตนเพื่อความปลอดภัยของพลเมือง
ทางการอิสราเอลระบุว่าร้อยละ 99 ของโดรนและอาวุธปล่อยถูกทำลายโดยชาติพันธมิตร ซึ่งเป็นส่วนหนึ่งของการป้องกันที่มีชื่อรหัสว่า โล่เหล็ก, มากที่สุดก่อนเข้าสู่น่านฟ้าอิสราเอล เจ้าหน้าที่สหรัฐรายหนึ่งกล่าวว่า อาุวธปล่อยของอิหร่านอย่างน้อย 9 ลูก โจมตีฐานทัพอากาศอิสราเอล 2 แห่ง ทำให้เกิดความเสียหายเล็กน้อย ขีปนาวุธบางส่วนถูกยิงตกในอวกาศโดยระบบแอโรว์ ขีปนาวุธดังกล่าวสร้างความเสียหายเล็กน้อยต่อฐานทัพอากาศเนวาติมทางตอนใต้ของอิสราเอล ซึ่งยังคงปฏิบัติการได้ ในประเทศอิสราเอล เด็กหญิงชาวเบดูอินอิสราเอลวัย 7 ขวบ บาดเจ็บถูกขีปนาวุธส่วนหนึ่งโจมตี และอีกสามสิบเอ็ดคนได้รับบาดเจ็บเล็กน้อยขณะไปศูนย์หลบภัย หรือได้รับการรักษาด้วยภาวะวิตกกังวล จอร์แดนรายงานว่ามีเศษกระสุนบางส่วนตกลงมาในอาณาเขตของตน ทำให้ไม่มีความเสียหายหรือบาดเจ็บ วันรุ่งขึ้น ทูตอิหร่านประจำสหประชาชาติระบุว่าการโจมตีดังกล่าว "เห็นว่าควรยุติลง"
เหตุโจมตีครั้งนี้ถือเป็นการโจมตีด้วยโดรนครั้งใหญ่ที่สุดในประวัติศาสตร์, ตั้งใจที่จะเอาชนะการป้องกันต่อต้านอากาศยาน นับเป็นครั้งแรกนับตั้งแต่การโจมตีด้วยอาวุธปล่อยของประเทศอิรักในปี พ.ศ. 2534 ซึ่งประเทศอิสราเอลถูกโจมตีโดยตรงจากกองทัพของรัฐอื่น การโจมตีของประเทศอิหร่านได้รับเสียงวิพากษ์วิจารณ์จากสหประชาชาติ ผู้นำโลกหลายราย และนักวิเคราะห์ทางการเมือง ซึ่งเตือนว่าพวกเขาเสี่ยงทำความขัดแย้งที่จะบานปลายไปสู่สงครามระดับภูมิภาคเต็มรูปแบบ ประเทศอิสราเอลตอบโต้ด้วยการโจมตีอิหร่านอย่างจำกัดมากเมื่อวันที่ 18 เมษายน พ.ศ. 2567
หมายเหตุ.
<templatestyles src="Reflist/styles.css" />
สิทธา บุญหล้า

สิทธา บุญหล้า ชื่อเล่น พีม (2 กันยายน พ.ศ. 2547 –) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองกลางตัวรับให้แก่สโมสรฟุตบอลการท่าเรือในศึกไทยลีก
อาชีพสโมสร.
สิทธาเคยเป็นสมาชิกของอะแคดิมีเยาวชนสโมสรฟุตบอลเมืองทอง ยูไนเต็ด ก่อนที่จะเข้าร่วมทีมไฮสกูลอบ่างโรงเรียนอัสสัมชัญธนบุรี โดยหลังจากสำเร็จการศึกษา เขาได้เซ็นสัญญากับสโมสรฟุตบอลการท่าเรือสำหรับการแข่งไทยลีกเมื่อเดือนมกราคม พ.ศ. 2565 เขาเปิดตัวในเกมที่สโมสรฟุตบอลการท่าเรือพ่ายแพ้ต่อสโมสรฟุตบอลอุลซันฮุนได 0 ประตูต่อ 3 ซึ่งเป็นส่วนหนึ่งของเอเอฟซีแชมเปียนส์ลีก 2022 รอบคัดเลือกเพลย์ออฟ
ครั้นในเดือนสิงหาคม พ.ศ. 2565 ทางสโมสรฟุตบอลคัสตอม ยูไนเต็ด ได้ยืมตัวสิทธาสู่ไทยลีก 2 เขาลงเล่นในลีกไปทั้งหมด 31 นัดและยิงได้หนึ่งประตูให้แก่สโมสร โดยช่วยให้พวกเขาจบอันดับสามในลีกดังกล่าว
กระทั่งในเดือนมิถุนายน พ.ศ. 2566 เขาได้รับการส่งไปต่างประเทศร่วมกับธีรศักดิ์ เผยพิมาย เพื่อฝึกซ้อมกับสโมสรฟุตบอลเลสเตอร์ซิตีรุ่นอายุไม่เกิน 21 ปี เป็นเวลาหนึ่งเดือน
อาชีพระดับนานาชาติ.
สิทธาได้ลงแข่งฟุตบอลอาเซียนชิงแชมป์เยาวชนอายุไม่เกิน 23 ปี 2022 ร่วมกับทีมชาติไทยรุ่นอายุไม่เกิน 23 ปี และเข้าถึงรอบชิงชนะเลิศ โดยที่ไทยแพ้ทีมชาติเวียดนาม 0 ประตูต่อ 1
ในเดือนกันยายน พ.ศ. 2566 สิทธามีชื่อติด 21 คนในทีมชาติไทยชุดปรีโอลิมปิกสำหรับเอเชียนเกมส์ 2022 เขาปรากฏตัวสามในสี่แมตช์ระหว่างทัวร์นาเมนต์ดังกล่าวขณะที่ทีมชาติไทยสามารถผ่านเข้ารอบ 16 ทีม
แนวร่วมปลดปล่อยประชาชนแห่งชาติกะเหรี่ยงแดง

แนวร่วมปลดปล่อยประชาชนแห่งชาติกะเหรี่ยงแดง (KNPLF หรือชื่อเต็มว่า Karenni National People's Liberation Front) (พม่า: ကရင်နီပြည်လူမျိုးပေါင်းစုံပြည်သူ့လွတ်မြောက်ရေးတပ်ဦး) เป็นกลุ่มก่อความไม่สงบที่มีอุดมการณ์คอมมิวนิสต์และอุดมการณ์ชาตินิยมกะเหรี่ยง ประจำการอยู่ที่รัฐกะยา ประเทศพม่า กลุ่ม KNPLF ได้ยินยอมที่จะเป็นกองกำลังรักษาชายแดนที่รัฐบาลสนับสนุนในวันที่ 8 พฤศจิกายน ค.ศ. 2009 อย่างไรก็ตาม KNPLF ยังไม่ถูกยุบในนาม KNPLF เริ่มตั้งแต่วันที่ 13 มิถุนายน ค.ศ. 2023 กลุ่ม KNPLF ได้ตัดสินใจเปลี่ยนฝ่ายไปอยู่ฝ่ายของ กองทัพปลดปล่อยชาติกะเหรี่ยง (KNLA) และกองทัพกะเหรี่ยงแดง (KA) กองกำลังป้องกันชาติพันธุ์กะเหรี่ยง (KNDF) และกองกำลังพิทักษ์ประชาชนประเทศพม่า (PDF) และต่อสู้กับระบอบการปกครองทหาร
ประวัติ.
KNPLF ก่อตั้งขึ้นในปี ค.ศ. 1978 ในตอนที่กลุ่มการเมืองฝ่ายซ้ายแยกตัวออกจากกองทัพกะเหรี่ยงแดง (KA) เนื่องจากมีอุดมการณ์ไม่เหมือนกัน กลุ่ม KNPLF รักษาความสัมพันธ์อันใกล้ชิดกับพรรคคอมมิวนิสต์พม่า (CPB) ได้รับการฝึกและเสบียงและการสนับสนุนการอาวุธจากกลุ่มจนกระทั่งลดอาวุธลงในปี ค.ศ. 1989 
ในปี ค.ศ. 1989 มีการเจรจาข้อตกลงให้หยุดยิงระหว่าง สภาสันติภาพและการพัฒนาแห่งรัฐ (SLORC) กับ KNPLF ซึ่งสรุปแล้วในปี ค.ศ. 1994 ตั้งแต่นั้นมากลุ่ม KNPLF ได้ช่วยเหลือทหารของรัฐบาลในการต่อสู้กับกลุ่มกองกำลังอาวุธกลุ่มอื่นๆ นับตั้งแต่นั้นเป็นต้นมา กลุ่มนี้ได้ช่วยทหารรัฐบาลต่อสู้กับกลุ่มติดอาวุธอื่นๆ โดยเฉพาะอย่างยิ่งกองทัพกะเหรี่ยงแดง (KA) และในวันที่ 8 พฤศจิกายน ค.ศ. 2009 กลุ่มนี้ตกลงที่จะเปลี่ยนผ่านเป็น "กองกำลังรักษาชายแดน" 
KNPLF เคยถูกกล่าวหาว่าใช้ทหารเด็กและกับระเบิดในอดีตกับเด็กที่ชื่อว่า Koo Reh ตอนอายุ 13 ปีว่า
เหตุการณ์ล่าสุด.
ทหารของ KNPLF และ BGF ถูกฆาตกรรมประมาณ 45 คนในช่วงการสังหารหมู่ Mo So โดยกองทัพพม่าในวันคริสต์มาสอีฟของปี ค.ศ. 2021 บุคลากรของ KNPLF และ BGF พยายามที่จะหยุดกองทัพพม่าจากการเผาประชาชนทั้งเป็นแทนที่จะยิงประชาชนตรงศีรษะ 
KNPLF ก็ได้รับอาวุธจากกองทัพรวมแห่งรัฐว้า (UWSA) หลังการรัฐประหารในประเทศเมียนมาร์ในปี ค.ศ. 2021 และก็ถูกกล่าวหาว่ามีส่วนร่วมในการต่อต้านกองทัพพม่า แม้จะเปลี่ยนผ่านเป็นกองกำลังพิทักษ์ชายแดนก็ตาม ชิต ตุน สมาชิกระดับสูงของ KNPLF ถูกแต่งตั้งให้เป็นหนึ่งในสองรองรัฐมนตรีด้านการสหพันธสหภาพ ในรัฐบาลเอกภาพแห่งชาติพม่า (NUG) ซึ่งเป็นรัฐบาลคู่ขนานที่ก่อตั้งโดยผู้ร่างกฎหมายที่ได้รับเลือกและสมาชิกรัฐสภาที่ถูกโค่นล้มในการรัฐประหาร KNPLF ประกาศว่าจะสนับสนุน NUG และสมาชิกระดับล่างของ KNPLF ต่อสู้เคียงข้าง KNDF เพื่อต่อต้านกองทัพพม่า 
ในเดือนมิถุนายน ค.ศ. 2023 KNPLF ได้ทำการย้ายฝ่ายไปกองกำลังต่อต้านรัฐบาลทหารและสนับสนุนกแองทัพปลดปล่อยชาติกะเหรี่ยง (KNLA) และกองทัพกะเหรี่ยงแดง (KA) กองกำลังป้องกันชาติพันธุ์กะเหรี่ยง (KNDF) และกองกำลังพิทักษ์ประชาชนประเทศพม่า (PDF) และได้ปฎิบัติการเริ่มโจมตีที่มั่นของกองทัพพม่า กองกำลังต่อต้านที่รวมกันเข้ายึดด่านหน้าของรัฐบาลทหารและเข้ายึดเมืองเมเซ ในรัฐกะยาทางทิศตะวันออก
สโมสรฟุตบอลชาติตระการ ซิตี้

สโมสรฟุตบอลชาติตระการ ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากอำเภอชาติตระการ จังหวัดพิษณุโลก ปัจจุบันเล่นในไทยลีก 3 โซนภาคเหนือ
ประวัติ.
สโมสรฟุตบอลชาติตระการ ซิตี้ ก่อตั้งเมื่อปี 2564 ชาติตระการ ซิตี้ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคเหนือ เป็นการแข่งขันแรก โดยตกรอบมินิลีก ของโซนตอนล่าง ในปี 2566 ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2566 – โซนภาคเหนือ โดยได้ตำแหน่งชนะเลิศของโซน ต่อมาในปี 2567 ได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคเหนือ
 "ณ วันที่ 27 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้ฝึกสอน.
"ตั้งแต่ พ.ศ. 2564 – ปัจจุบัน"
มหาวิทยาลัยยูนนาน

มหาวิทยาลัยยูนนาน  เป็นมหาวิทยาลัยตั้งอยู่ใน เมืองคุนหมิง มณฑลยูนนาน ประเทศจีน ก่อตั้งขึ้นในปี พ.ศ. 2465 โดย ถัง จิเหยา ผู้ว่าการมณฑลยูนนาน เป็นมหาวิทยาลัยที่มีชื่อเสียงมากและเป็นอันดับหนึ่งในมณฑลยูนนานมาโดยตลอด จากการรายงานของคอกโครัลลีไซมอนส์ ประจำปี พ.ศ. 2563 มหาวิทยาลัยยูนนานได้รับการจัดอันดับที่ 351 - 400 ของเอเชีย เดิมมีชื่อเรียกว่า มหาวิทยาลัยเอกชนตงหลู ในปี พ.ศ. 2473 มหาวิทยาลัยเอกชนตงหลูได้เปลี่ยนเป็นมหาวิทยาลัยตงหลูประจำมณฑล ต่อมาปี พ.ศ. 2477 เปลี่ยนชื่อเป็น มหาวิทยาลัยยูนนาน
ในปี พ.ศ. 2494 แผนกต่างๆของสถาบันอุดมศึกษาทั่วประเทศได้รับการปรับโครงสร้างใหม่ และสถานะมหาวิทยาลัยยูนนานก็เปลี่ยนจาก มหาวิทยาลัยทั่วไปของมณฑลยูนนาน กลายเป็น มหาวิทยาลัยที่สำคัญของชาติจีน ที่เน้นด้านศิลปศาสตร์และวิทยาศาสตร์ หลังจากช่วงการปฏิวัติทางวัฒนธรรม ปี พ.ศ. 2521 สำนักวิชาที่ถูกยกเลิก เช่น วิศวกรรมศาสตร์ และ เศรษฐศาสตร์ ก็ค่อยๆได้รับการบูรณะใหม่ ในปี พ.ศ. 2542 คณะนิติศาสตร์ และ คณะภาษาต่างประเทศของมหาวิทยาลัยยูนนานได้รับการสถาปนาขึ้นใหม่ ในเดือนพฤศจิกายน พ.ศ. 2554 คณะแพทยศาสตร์ของมหาวิทยาลัยยูนนานได้รับการบูรณะและสร้างใหม่ ในเดือนธันวาคม พ.ศ. 2558 โรงเรียนคอมพิวเตอร์อิเล็กทรอนิกส์ประจำมณฑลยูนนานถูกรวมเข้ากับมหาวิทยาลัยยูนนาน
ประวัติ.
ช่วงสมัยมหาวิทยาลัยเอกชนตงหลู.
มหาวิทยาลัยยูนนาน เดิมมีชื่อว่า มหาวิทยาลัยเอกชนตงหลู  ก่อตั้งโดย ถัง จิเหยา ผู้ว่าการมณฑลยูนนาน เมื่อวันที่ 8 ธันวาคม พ.ศ. 2465 ด้วยความเห็นชอบของสำนักงานผู้ว่าการยูนนาน มหาวิทยาลัยตงหลูเอกชนได้ก่อตั้งขึ้นอย่างเป็นทางการ ชื่อเดิมของมหาวิทยาลัยมาจากชื่อของผู้ว่าการมณฑลยูนนาน ถัง จิเหยา  มีความหมายว่า "เจ้าแห่งทวีปตะวันออก" #เปลี่ยนทาง เมื่อมหาวิทยาลัยเอกชนตงหลู ก่อตั้งขึ้น มีแผนการจัดตั้งสาขาวิชาขึ้นทั้งหมด 7 วิชา ได้แก่ ศิลปศาสตร์ วิทยาศาสตร์ วิศวกรรมศาสตร์ การแพทย์ พาณิชยกรรม และเกษตรกรรม อย่างไรก็ตาม ในช่วงเริ่มต้นของการก่อตั้งมหาวิทยาลัย ทางมหาวิทยาลัยได้เปิดชั้นเรียนศิลปศาสตร์และวิทยาศาสตร์ เพียงสองสาขาเท่านั้น หลักสูตรเตรียมความพร้อมเฉพาะนักเรียนจำนวน 120 คน ในปี พ.ศ. 2468 มีการก่อตั้งหลักสูตรระดับปริญญาตรีสองหลักสูตร ได้แก่ วิศวกรรมศาสตร์และศิลปศาสตร์ #เปลี่ยนทาง 
ช่วงสมัยมหาวิทยาลัยตงหลูประจำมณฑล.
ในเดือนสิงหาคม พ.ศ. 2473 การประชุมผู้บริหารระดับมณฑลยูนนานซึ่งมีหลง หยุน ประธานรัฐบาลมณฑลยูนนาน ได้มีมติให้ยกระดับมหาวิทยาลัยเอกชนตงหลูให้เป็น มหาวิทยาลัยตงหลูประจำมณฑล  ภายใต้เขตอำนาจของกระทรวงศึกษาประจำมณฑลยูนนาน #เปลี่ยนทาง 
หลังการปฏิรูปเศรษฐกิจจีน.
ในปี พ.ศ. 2521 มหาวิทยาลัยยูนนานได้รับการจัดอันดับให้เป็นหนึ่งใน 88 มหาวิทยาลัยที่สำคัญในประเทศโดยกระทรวงศึกษาธิการแห่งประเทศจีน พร้อมกับในช่วงนี้ สาขาวิชากฎหมายและสาขาวิชาอื่นๆ กลับมารับการลงทะเบียนอีกครั้ง และมหาวิทยาลัยยูนนานก็กลับเข้าสู่เส้นทางการพัฒนาอย่างรวดเร็ว
การพัฒนา.
ข้อมูลทั่วไป.
มหาวิทยาลัยยูนนาน ตั้งอยู่ในเมืองคุนหมิง มณฑลยูนนาน มีวิทยาเขต 2 แห่ง ได้แก่ วิทยาเขตตงหลู  เป็นวิทยาเขตเก่าที่ตั้งอยู่ในใจกลางเมืองคุนหมิง มีอาคารประวัติศาสตร์จำนวนมาก และ วิทยาเขตเฉิงกง  ตั้งอยู่ที่ตอนใต้ของเมืองคุนหมิง มีนักศึกษาระดับปริญญาตรีจำนวน 13,264 คน และนักศึกษาระดับบัณฑิตศึกษาจำนวน 12,000 คน
สำนักวิชาของมหาวิทยาลัย.
มหาวิทยาลัยยูนนานประกอบด้วยสำนักวิชา 27 แห่ง สถาบันวิจัย 14 แห่ง แผนกการสอนหลักสูตรนอกระบบ 1 แห่ง โรงพยาบาลในเครือ 1 แห่ง และบัณฑิตวิทยาลัย 1 แห่ง
เขตป้องกัน

เขตป้องกัน คือ พื้นที่ที่เตรียมไว้ล่วงหน้าสำหรับการป้องกันของกองทหาร โดยมีกำลังและทรัพยากรต่าง ๆ ตั้งอยู่ มีระบบการยิงที่จัดระเบียบ และมีการสร้างอุโมงค์กำแพงหรือการประดับประดาด้วยโครงสร้างป้องกันต่าง ๆ ตามแผนการที่กำหนดไว้ล่วงหน้า ขอบเขตของพื้นที่ของเขตป้องกันถูกกำหนดโดยความสามารถในการต่อสู้ของกองทหารที่ปกป้องอยู่ในพื้นที่นั้น
ขณะดำเนินการป้องกันตำแหน่งของพื่นที่โดยจะถูกสร้างขึ้นเพื่อต่อต้านการดำเนินการโจมตีของศัตรู
ฟุตบอลโลก รุ่นอายุไม่เกิน 17 ปี 2025

ฟุตบอลโลก รุ่นอายุไม่เกิน 17 ปี 2025  จะเป็นการแข่งขันฟุตบอลโลก รุ่นอายุไม่เกิน 17 ปี ครั้งที่ 20 ซึ่งเป็นการแข่งขันกีฬาฟุตบอลชายที่จัดขึ้นทุกสองปี ของทีมชาติรุ่นอายุไม่เกิน 17 ปีที่เป็นสมาชิกของฟีฟ่า ซึ่งจะจัดขึ้นในประเทศกาตาร์ ครั้งนี้จะเป็นครั้งแรกที่กาตาร์เป็นเจ้าภาพรายการนี้ และเป็นครั้งที่สามที่ฟุตบอลโลก รุ่นอายุไม่เกิน 17 ปี จะจัดขึ้นในโลกอาหรับ กาตาร์จะเป็นเจ้าภาพประเทศที่ 7 และเป็นครั้งที่สองติดต่อกันในทวีปเอเชีย
การแข่งขันครั้งนี้จะเป็นครั้งแรกที่มี 48 ทีมและจัดการแข่งขันเป็นประจำทุกปี
เยอรมนี เป็นผู้ชนะครั้งก่อนหน้า โดยคว้าแชมป์สมัยแรกในปี ค.ศ. 2023
การคัดเลือกเจ้าภาพ.
กาตาร์ได้รับการประกาศให้เป็นเจ้าภาพฟุตบอลโลก รุ่นอายุไม่เกิน 17 ปี ประจำปี ค.ศ. 2025-2029 ตามการประชุมสภาฟีฟ่า เมื่อวันที่ 14 มีนาคม พ.ศ. 2567 ที่เมืองซูริก ประเทศสวิตเซอร์แลนด์
ทีมที่ผ่านการคัดเลือก.
มีทีมทั้งหมด 48 ทีมที่ผ่านเข้ารอบสุดท้าย นอกจากกาตาร์ที่ผ่านเข้ารอบโดยอัตโนมัติในฐานะเจ้าภาพแล้ว ยังมีอีก 47 ทีมที่ผ่านเข้ารอบจากการแข่งขันระดับทวีปหกรายการ ดังนี้
กีฬาแฮนด์บอลในโอลิมปิกฤดูร้อน 2024 – ทีมหญิง

การแข่งขันแฮนด์บอลหญิงในโอลิมปิกฤดูร้อน 2024 จะเป็นรายการแฮนด์บอลครั้งที่ 13 สำหรับผู้หญิงในกีฬาโอลิมปิกฤดูร้อน โดยจะจัดขึ้นตั้งแต่วันที่ 25 กรกฎาคม ถึง 10 สิงหาคม พ.ศ. 2567 การแข่งขันรอบแรกจะเล่นที่สนามกีฬาเซาท์ปารีส 6 ในปารีส และรอบชิงชนะเลิศที่สนามกีฬาปิแอร์ โมรอยในลีล ประเทศฝรั่งเศส
กำหนดการ.
ตารางการแข่งขันมีดังนี้
<templatestyles src="Olympic schedule legend/styles.css"/>
การจับฉลาก.
การจับสลากจะจัดขึ้นในวันที่ 16 เมษายน พ.ศ. 2567
การจัดกลุ่ม.
การจัดกลุ่มเปิดเผยเมื่อวันที่ 14 เมษายน พ.ศ. 2567
ประเทศอิรักในโอลิมปิกฤดูร้อน 2024

ประเทศอิรัก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 มีคณะกรรมการโอลิมปิกแห่งชาติอิรักเป็นตัวแทน จะเป็นการปรากฏตัวครั้งที่ 16 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1948
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยกน้ำหนัก.
ผลการแข่งขันดังนี้
เปอร์เซิน

เปอร์เซิน (แปลว่า "อาคารตลาดหลักทรัพย์") เป็นอาคารตลาดหลักทรัพย์สร้างขึ้นในศตวรรษที่ 17 ตั้งอยู่ในโคเปนเฮเกน ประเทศเดนมาร์ก โดยตั้งอยู่ติดกันกับพระราชวังเครสแจนส์ปอร์ ที่ทำการของรัฐสภาเดนมาร์ก บนเกาะสล็อทส์ฮ็อลเมิน
เปอร์เซินสร้างขึ้นในรัชสมัยของพระเจ้าคริสเตียนที่ 4 ในปี 1619–1640 และได้รับการยกย่องให้เป็นตัวอย่างชิ้นเอกของสถาปัตยกรรมสมัยฟื้นฟูศิลปวิทยาแบบดัตช์ในเดนมาร์ก และได้รับการคุ้มครองอนุรักษ์อย่างเป็นทางการโดยรัฐบาล รวมถึงยังเป็นสถานที่ท่องเที่ยวสำคัญของโคเปนเฮเกน อาคารมีหอคอยทรงสูงชะลูดอันเป็นเอกลักษณ์ ซึ่งสร้างขึ้นเป็นรูปคล้ายกับหางมังกรสี่หางมัดรวมกัน มีความสูง ในวันที่ 16 เมษายน 2024 อาคารถูกเพลิงไหม้อย่างรุนแรง เป็นผลให้หอคอยนี้พังทลายลงมา
เปอร์เซินเป็นผลงานการออกแบบโดยโลเรินซ์ ฟัน สเตนวิงเกิล และฮันส์ ฟัน สเตนวิงเกิล ผู้น้อง อาคารมีขนาดยาว และกว้าง หอคอยที่ได้ชื่อว่าเป็นหอคอยหางมังกรนี้สร้างขึ้นในปี 1625 บนยอดมีมงกุฎประดับอยู่สามอัน ซึ่งเป็นสัญลักษณ์แทนราชอาณาจักรเดนมาร์ก สวีเดน และนอร์เวย์ ในปี 1775 มีการสร้างหอคอยขึ้นใหม่แทนของเดิมด้วยลักษณะคล้ายกันกับของเดิม เนื่องจากหอคอยเดิมสุ่มเสี่ยงที่จะถล่มลงมา ลักษณะของหอคอยที่ทำเป็นรูปหางนี้ออกแบบเพื่อแทนที่มังกรซึ่งจะคอยป้องกันอาคารนี้จากเพลิงไหม้และศัตรู
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด
กัณตภณ คีรีแลง

กัณตภณ คีรีแลง ชื่อเล่น เชลล์ (22 มกราคม พ.ศ. 2544 –) เป็นนักฟุตบอลระดับอาชีพชาวไทย ปัจจุบันทำหน้าที่เป็นกองหน้าให้แก่ทีมระยองในศึกไทยลีก (ยืมตัวจากแบงค็อก ยูไนเต็ด)
ซันจญ์

ซันจญ์ (คำคุณศัพท์: , "ซันญี"; จาก) เป็นชื่อที่นักภูมิศาสตร์มุสลิมสมัยกลางใช้เรียกทั้งบริเวณแอฟริกาตะวันออกเฉียงใต้ (ส่วนใหญ่คือชายฝั่งสวาฮีลี) และผู้อยู่อาศัยชาวบันตู ศัพท์นี้ยังเป็นต้นตอของชื่อสถานที่แซนซิบาร์ ("ชายฝั่งซันญี") กับทะเลซันจญ์
รูปแปลงภาษาละติน ซินกีนุม  ทำหน้าที่เป็นชื่อเก่าของพื้นที่ชายฝั่งประเทศเคนยาและแทนซาเนียในปัจจุบันที่แอฟริกาตะวันออกเฉียงใต้ สถาปัตยกรรมของที่ตั้งถิ่นฐานในเมืองเชิงพาณิชย์เหล่านี้ในปัจจุบันเป็นหัวข้อการศึกษาสำหรับการผังเมือง พื้นที่ชายฝั่งจากพื้นที่แนวหลังที่ถูกพิชิต จนถึงโลกมหาสมุทรอินเดียเป็นแหล่งที่มาของงาสัตว์ ทองคำ และทาสมาหลายศตวรรษ
ศัพทมูลวิทยา.
"ซันจญ์" ในภาษาอาหรับหมายถึง "ประเทศคนผิวดำ" คำทับศัพท์แบบอื่น ๆ ได้แก่ "Zenj", "Zinj" และ "Zang" Anthony Christie โต้แย้งว่าคำว่า "zanj" หรือ "zang" อาจไม่ได้มีต้นตอจากภาษาอาหรับ มีการบันทึกรูปภาษาจีน (僧祇 "sēngqí") เร็วสุดถึง ค.ศ. 607 Christie โต้แย้งว่าคำนี้มีต้นตอจากเอเชียตะวันออกเฉียงใต้#เปลี่ยนทาง ศัพท์ภาษาชวา "jenggi" หมายถึงชาวแอฟริกา โดยเฉพาะชาวแซนซิบาร์#เปลี่ยนทาง 
เป็นที่รู้กันว่ากลุ่มชนออสโตรนีเซียเดินทางมาถึงมาดากัสการ์ประมาณ ค.ศ. 50–500 เนื่องจากเส้นทางที่เป็นไปได้เส้นทางหนึ่งคือกลุ่มชนออสโตรนีเซียจากอินโดนีเซียเดินทางข้ามมหาสมุทรอินเดียโดยตรงจากเกาะชวาถึงเกาะมาดากัสการ์ มีแนวโน้มว่าพวกเขาเดินทางผ่านมัลดีฟส์ที่หลักฐานแบบแปลนเรืออินโดนีเซียเก่าและเทคโนโลยีการประมงยังคงอยู่จนถึงปัจจุบัน#เปลี่ยนทาง 
การแบ่งชายฝั่งแอฟริกาตะวันออก.
นักภูมิศาสตร์ในอดีตแบ่งพื้นที่ชายฝั่งตะวันออกของแอฟริกาออกเป็นหลายภูมิภาคตามผู้อยู่อาศัยในแต่ละบริเวณ ข้อมูลอาหรับและจีนระบุถึงพื้นที่ทั่วไปที่ตั้งอยู่ทางใต้ของสามภูมิภาค ได้แก่ มิศร์ (อียิปต์), อัลฮะบะชะฮ์ (อะบิสซีเนีย) และบาร์บารา (โซมาเลีย) เป็น "Zanj"
ซันจญ์ตั้งอยู่ในแอฟริกาตะวันออกเฉียงใต้และเป็นบริเวณที่มีกลุ่มชน "Zanj" ที่พูดภาษาบันตูอาศัยอยู่ พื้นที่หลักในการครอบครองของ Zanj ทอดยาวมาจากดินแดนทางใต้ของ Ras Kamboni ในปัจจุบันจนถึงเกาะเพมบาในแทนซาเนีย ทางใต้ของเพมบาคือที่ตั้งของซูฟาลาในบริเวณที่ปัจจุบันอยู่ในประเทศโมซัมบิก บริเวณที่ห่างไกลจากซูฟาลาคือดินแดนซ่อนเร้นวากวากที่อยู่ในโมซัมบิกเช่นกัน อัลมัสอูดี นักประวัติศาสตร์และนักภูมิศาสตร์ชาวอาหรับในคริสต์ศตวรรษที่ 10 กล่าวถึงซูฟาลาเป็นขอบเขตที่ไกลที่สุดของชาว Zanj และกล่าวถึงตำแหน่งกษัตริย์ในบริเวณนั้นด้วยศัพท์ภาษาบันตูว่า "Mfalme"
การกบฏซันจญ์.
การกบฏซันจญ์เป็นชุดการก่อกำเริบที่เกิดขึ้นในช่วง ค.ศ. 869 ถึง 883 ใกล้นครบัสราในประเทศอิรักในปัจจุบัน ชาวซันจญ์หลายคนถูกนำมาเป็นทาสทหาร แต่หลายคนได้รับอิสรภาพและเลือกที่จะอยู่ในอิรักในฐานะคนเสรีและทำให้อิรักเป็นบ้านของตนเองร่วมกับชาวอาหรับที่ลุ่ม
M. A. Shaban อธิบายว่าการกบฏซันจญ์ไม่ใช่การก่อกบฏทาส แต่เป็นการก่อกบฏชาวอาหรับที่ได้รับการสนับสนุนจากผู้อพยพชาวแอฟริกาตะวันออกในอิรัก
การสังหารหมู่ที่บิ่ญฮหว่า

การสังหารหมู่ที่บิ่ญฮหว่า เป็นการการก่ออาชญากรรมสงครามโดยกองทัพเกาหลีใต้ระหว่างวันที่ 3 ธันวาคม ถึง 6 ธันวาคม ค.ศ. 1966 ในหมู่บ้านบิ่ญฮหว่า จังหวัดกว๋างหงาย ประเทศเวียดนามใต้กระทำการต่อพลเรือนชาวเวียดนามที่ไม่มีอาวุธ 430 คน แต่ในปี ค.ศ 2000 มีรายงานว่าบริเวณอนุสาวรีย์รำลึกถึงวันสังหารหมู่ในพื้นที่ระบุวันที่สังหารหมู่เป็นวันที่ 22, 24 และ 26 ตุลาคม ค.ศ. 1966 แต่รัฐบาลประเทศเกาหลีใต้ได้ออกมาแย้งว่าในเหตุการณ์ครั้งนี้มีผู้เสียชีวิต 403 คนเท่านั้น
พื้นที่บริเวณนี้อยู่ในเขตปฏิบัติหน้าที่ของกองนาวิกโยธินที่ 2 ของกองทัพเกาหลีใต้ ผู้ที่ตกเป็นเหยื่อการสังหารหมู่ส่วนใหญ่เป็นเด็ก คนชรา และผู้หญิง เหยื่อมากกว่าครึ่งเป็นผู้หญิง (ในเหยื่อที่เป็นผู้หญิงมีเจ็ดคนที่กำลังตั้งครรภ์) และเหยื่อที่เป็นเด็ก 166 คน ทหารเกาหลีได้ก่อการเผาบ้านเรือนทั้งหมดรวมถึงสังหารวัวและควายหลายร้อยตัวหลังจากได้สังหารชาวเวียดนามอย่างโหดเหี้ยม หลังจากการสังหารหมู่ยุติมีผู้รอดชีวิตบางส่วนเข้าร่วมกับกองทัพเวียดกงเพื่อต่อสู้กับสหรัฐอเมริกาและพันธมิตรซึ่งหนึ่งในนั้นคือเกาหลีใต้ ในปีเดียวกันนั้นกองทัพเกาหลีใต้ยังถูกต้องสงสัยว่าได้ก่อเหตุสังหารหมู่แบบเดียวกันที่หมู่บ้านบิ่ญไต
เหตุการณ์ในครั้งนี้มีการเปิดเผยสู่สาธารณชนเมื่อนักข่าวชาวอังกฤษ จัสติน วินเทิล เดินทางเยือนเวียดนามในช่วงปลายทศวรรษ 1980 นำไปสู่การเปิดเผยเรื่องราวอันโหดเหี้ยมต่อสื่อตะวันตก#เปลี่ยนทาง 
ในวัฒนธรรมสมัยนิยม.
หัวข้อเกี่ยวกับการสังหารหมู่ที่บิ่ญฮหว่าปรากฏในสารคดีเกาหลีเรื่อง The Last Lullaby ในหัวข้อเรื่อง "ความโหดร้ายของเกาหลีในเวียดนามใต้"